section_heading: NBA karijera
paragraph_text: Izabran je kao 12. izbor NBA drafta 2002. od strane Los Angeles Clippersa. Nakon dvije sezone u Clippersima, 14. srpnja 2004. Ely je mijenjan u Charlotte Bobcatse zajedno s Eddiem Houseom u zamjenu za dva izbora drugog kruga drafta. U sezonama 2004./05 i 2005./06. Ely se prilagodio igri u rotaciji te je kao zamjena ostvarivao solidne brojke. 2. listopada 2006. Ely je potpisao jednogodišnje produženje ugovora s Bobcatsima u vrijednosti od 3 milijuna dolara. 13. veljače 2007. Ely je mijenjan u San Antonio Spurse u zamjenu za Erica Williamsa i izbor drugog kruga NBA drafta 2009. godine. U dresu Spursa odigrao je šest utakmica i prosječno postizao 3.2 poena i 2.3 skokova. Za Spurse nije nastupao u doigravanju, ali je ipak osvojio NBA prsten. Na kraju sezone 2006./07. Ely je potpisao dvogodišnji ugovor s momčadi New Orleans Hornets.